Roedd o'n bwydo ei hun drwy hela, 'sgota a chwilota pysgod, cig a chregyn am flwyddyn.

Cafodd Cymru Fyw sgwrs efo Carwyn am yr her ddiweddara':

Beth oedd yn wahanol rhwng y sialens yma a'r sialens Tir a Môr?

Ro'n i'n cerdded lot, ac i ddweud gwir mi roedd o'n lot mwy peryglus. Roedd hi'n iawn yn y dydd ond yn ystod y nosweithiau roedd hi'n oer ofnadwy.

Beth oedd agweddau anodda'r sialens?

Ar y pedwerydd diwrnod o'n i'n dechra' cael panics i ddeud gwir, gan grwydro i le o'dd ddim rili'n gyfarwydd i fi, ac doedd 'na ddim lot o betha' gwyllt i'w fwyta' yno.

Felly ar y diwrnod ola' o'n i'n rhedeg ar adrenaline a fumes a just pigo be bynnag o'n i'n weld - ffrwytha' ac yn y blaen.